stanford-oval/wikipedia huggingface dataset:
ערבים זוכי פרס נובל

תשעה אנשים ממוצא ערבי וארגון ערבי אחד זכו בפרס נובל בתחומים השונים. חמישה מהזוכים הם ילידי מצרים. אחת הזוכות היא יזידית. שניים מהזוכים הם צאצאי ערבים נוצרים שהיגרו למדינות אמריקה.
כ-1% מהזוכים בפרסי נובל הם ערבים, בעוד שיעורם באוכלוסיית העולם הוא כ-5.8%. תופעה דומה לזו ניתן לראות אצל כל קבוצות העמים שמקובל לזהות עם העולם השלישי. גם באמריקה הלטינית, באפריקה שמדרום לסהרה (לא כולל דרום אפריקה), סין, הודו ודרום-מזרח אסיה (לא כולל יפן) שיעור זוכי פרס נובל נמוך מאוד לעומת שיעור האוכלוסייה המקומית מתוך אוכלוסיית העולם.
חלוקת הזוכים לפי נושאים:
שלום: שישה זוכי פרס נובל מתוך 128, שהם כ-3.9% מכלל הזוכים בתחום זה. שיעור זה נמוך במעט משיעור הערבים באוכלוסיית העולם.
כימיה: שני זוכי פרס נובל מתוך 184, שהם כ-1.1% מכלל הזוכים בתחום זה.
רפואה ופיזיולוגיה: זוכה אחד בפרס נובל מתוך 219 (0.5%).
ספרות: זוכה אחד בפרס נובל מתוך 116, כ-0.9% מכלל הזוכים בתחום זה. עם זאת, פרס נובל לספרות נתון לביקורת רבה על הטיה אירופוצנטרית בבחירת הזוכים. לבד מזוכה זה, היה רק עוד זוכה בודד בפרס נובל לספרות, שפרסם בשפה שמית (ש"י עגנון) ומספר כלל הזוכים בפרס, שפרסומיהם לא היו בשפות הודו-אירופיות, מגיע לשמונה בלבד.
בשתי הקטגוריות הנוספות, פיזיקה וכלכלה, אין כלל זוכים ערבים.
| שנה | שם | תחום | מוצא (השתייכות) | הערות |
| --- | --- | --- | --- | --- |
| 1960 | פיטר מדאוור | רפואה ופיזיולוגיה | נולד בברזיל, בן לערבי-נוצרי-מרוני ולבריטית (גדל, התחנך וניהל מחקרים בבריטניה) | עם פרנק מקפרלן ברנט, על  גילוי סבילות חיסונית נרכשת |
| 1978 | אנואר סאדאת | שלום | סולטנות מצרים (מצרים) | עם מנחם בגין, על המשא ומתן לשלום בין ישראל ומצרים |
| 1988 | נגיב מחפוז | ספרות | ח'דיוות מצרים (מצרים) | על יצירות עשירות בניואנסים, שיצרו אומנות עלילתית ערבית הפונה אל כלל המין האנושי |
| 1990 | אליאס ג'יימס קורי | כימיה | בן לערבים-נוצרים, נולד וגדל בארצות הברית | על פיתוח התאוריה והמתודולוגיה של סינתזה אורגנית. זכה גם בפרס וולף ב-1986 |
| 1994 | יאסר ערפאת | שלום | ממלכת מצרים (הרשות הפלסטינית) | עם יצחק רבין ושמעון פרס, על מאמצם ליצור שלום במזרח התיכון וחתימתם על הסכמי אוסלו |
| 1999 | אחמד זוויל | כימיה | ממלכת מצרים (ארצות הברית) | על מחקריו בתחום מצבי המעבר בתגובות כימיות תוך שימוש בספקטרוסקופיות פמטו-שנייה. זכה גם בפרס וולף ב-1993 |
| 2005 | מוחמד אל-בראדעי | שלום | ממלכת מצרים (מצרים) | עם הסוכנות הבינלאומית לאנרגיה אטומית, על תרומתם למניעת הפצת נשק גרעיני לצרכים צבאיים |
| 2011 | תוואכול כרמאן | שלום | צפון תימן (תימן) | עם לימה בואי ואלן ג'ונסון-סירליף, על מאבקן הבלתי-אלים למען ביטחון לנשים וזכויות הנשים לשותפות מלאה בבניית שלום |
| 2015 | קוורטט הדיאלוג הלאומי בתוניסיה | שלום | תוניסיה | על פעולותיו למען הדמוקרטיה בעת מהפכת היסמין בתוניסיה |
| 2018 | נדיה מוראד | שלום | עיראק | עם  דניס מקווגי, על מאמציהם להפסיק את השימוש באלימות מינית ככלי נשק במלחמות ובעימותים חמושים. |
ראו גם

ישראלים זוכי פרס נובל
זוכי פרס נובל ממוצא יהודי
הערות שוליים

↑  Swedish Poet Wins Nobel Prize for Literature by JULIE BOSMAN, New York Times, October 6 2011: "The selection of a European writer for the literature Nobel — the eighth in a decade — renewed criticisms that the prize is too Eurocentric".
↑  "Sir Peter Medawar". New Scientist. 12 באפריל 1984. נבדק ב-27 בפברואר 2014. {{cite web}}:  (עזרה)
↑  Elias James Corey – Autobiography
ערך זה הוא קצרמרבנושא מדעים. אתם מוזמנים לתרום לוויקיפדיה ו.
ערבית דרוזית

המילה קלבי (לִבי) מבוטאת בערבית דרוזית כק'לבי עם ק'
ערבית דרוזית (בערבית: اللهجة الدرزية) היא ניב של השפה הערבית המדובר בקרב הדרוזים. ניב זה מעולם לא הוכר כניב רשמי על ידי הגופים המפקחים על השפה הערבית (ובראשם האקדמיה ללשון ערבית במצרים), והוא כינוי להגייה ספציפית של השפה הערבית אשר נפוצה בקרב הדרוזים ונחשבת לקרובה ביותר להגיית הערבית הספרותית.
הערבית הדרוזית היא אתנולקט המדובר בקרב בני העדה הדרוזית דוברי הערבית בפריסה כלל-עולמית. ההגייה הדרוזית היא אחידה בדרך כלל, אם כי אוצר המילים משתנה בהתאם לארץ המגורים של הדובר ולניב המקובל במקום. לעיתים, מאמצים הדרוזים את הניב המקומי ומוותרים על ההגייה האופיינית לדרוזים; מקרים כאלו נפוצים בעיקר בלבנון, שבה הדרוזים המתגוררים בערים הגדולות ובעיקר בפרברי ביירות מאמצים את הניב הלבנוני ואת ההגייה האופיינית לנוצריי לבנון, זאת להבדיל מ"דרוזיי ההרים", דרוזים המתגוררים בהר הלבנון ובהרי השוף, המקפידים על ההגייה הדרוזית.
בדרך כלל, ההגייה הדרוזית מבדילה את הדרוזים משאר האוכלוסייה דוברת הערבית במקום. לדוגמה: במדינת ישראל, שבה מיעוט ערבי גדול, הדרוזים מהווים מיעוט בין דוברי הערבית במדינה, והגייתם נבדלת מזו  של ערביי ישראל, המשתמשים בניב הפלסטיני, ומזו של הבדואים, הדוברים בניבים בדואיים שונים האופייניים לאזור. דרוזיי הר הדרוזים מבדילים עצמם בהגיית האותיות משאר אוכלוסיית סוריה, ביניהם דרוזים המתגוררים בערים גדולות.
המאפיין הייחודי של הערבית הדרוזית הוא ההקפדה על הגיית כל האותיות כפי שנהוג לבטא אותן על פי הערבית הספרותית. לדוגמה: הדרוזים מקפידים לבטא את האות קאף (ق) כקו"ף ענבלית (העיצור /q/) כמקובל בערבית ספרותית, להבדיל מניבים ערביים רבים, שבהם מקובל להגות את האות כאל"ף, כגימ"ל או ככּ"ף (העיצור /k/). כמו כן, הוגים הדרוזים את האות ת'א (ث) כעיצור /θ/ (כמו הצירוף th במילה האנגלית think), להבדיל מניבים של ערבית מדוברת שבהם מקובל לבטא אות זו כת"ו, כלומר כעיצור /t/.
כיוון שההגייה הדרוזית שונה משאר הניבים של הערבית המדוברת, יש דוברי ערבית המתקשים להבין ניב זה. במדינות מסוימות הביטוי "ערבית דרוזית" מהווה מושא ללעג: בלבנון, דובר "ערבית דרוזית" הוא אדם המקפיד על הגיית האות קא"ף כקו"ף נחצית או אדם אשר הגייתו גרונית מדי, תושבי רצועת החוף הלבנונית נוהגים להשתמש בכינוי זה על מנת ללעוג לדרוזיי הר הלבנון, אשר הגייתם שונה. במדינת ישראל, שבה הדרוזים דוברים בנוסף לשפת האם הערבית שלהם גם עברית (אשר בקרב הדור הצעיר נמצאת בשימוש רב) ורבים מהגברים הדרוזים משתלבים במשרדים ממשלתיים ובכוחות הביטחון, המושג "ערבית דרוזית" מתאר לעיתים שפה ערבית אשר חדרו אליה מילים וביטויים בעברית, ומהווה אף בדיחה פנימית בתוך העדה הדרוזית.[דרוש מקור]
ראו גם

ניבים בערבית בישראל
האקדמיה ללשון הערבית בישראל
ערבית פלסטינית
ערבית לבנטינית
ערבית לבנונית
ערבית מצרית
ערבית ירדנית(ער')(אנ')
ערבית-סורית(ער')(אנ')
הערות שוליים

↑  Druze - Introduction, Location, Language, Folklore, Religion, Major holidays, Rites of passage, everyculture.com
| שפות בישראל |
| --- | --- | --- |
| רשמית | עברית |  |
| מעמד מיוחד | ערבית (פלסטינית, בדווית) |  |
| ללא מעמד רשמי | רוסית • יידיש (יידיש מזרחית, יידיש מערבית) • אמהרית • תיגרינית • ארמית חדשה צפון-מזרחית • ארמית סורית • דומרית • אנגלית • צרפתית • גרמנית • לאדינו • רומנית • ספרדית • וכן: מדוברות אחרות |  |
| שפות סימנים | ישראלית (שס"י) • א-סייד • רוסית • כפר קאסם • אלג'יראית יהודית (ע'רדאית) • וכן שפות שמתועדות בימים אלה:מקור ערב א-נעים • אבו כף • אל-אטרש • עין מאהל |  |
| שפות שנכחדו | ניבי ארמית חדשה צפון-מזרחית • ברברית יהודית • כיילה (שפה) • קימנת |  |
ראו גם: מדיניות לשונית בישראל • שפות יהודיות
ערך זה הוא קצרמרבנושא שפות. אתם מוזמנים לתרום לוויקיפדיה ו.
פיריצ'ה

פיריצ'ה (בהונגרית: Piricse) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית פיריצ'ה קטנה עם השנים. כך, בשנת 1990 היו בעיר 1,805 תושבים ובשנת 2020 רק 1,789 תושבים.
הכפר ואזורו מיושבים לסירוגין מאז המאה ה-13.
יהודי פיריצ'ה

יהודים התיישבו בפיריצ'ה בראשית המאה ה-19 ובמקום קיימים שאריות של בית קברות יהודי
הרב יעקב יהודה אריה לייב פרנקל היה רב של הקהלה כשלשים שנה.
באפריל 1944, כחודש לאחר כניסת הצבא הגרמני להונגריה, הועברו יהודי פיריצ'ה לגטו בנירג'האזה ובסוף מאי שולחו למחנה ההשמדה אושוויץ.
בדף הקהילה ממפקד קהילות הונגריה כתבו התושבים שבקהילה חיים 52 חברים ובגלל מיעוט החברים את הקהילה מוביל אחד מהתושבים ואין רב למקום.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 22 |  |
| 1880 | 171 | 1,192 |
| 1910 | 98 |  |
| 1920 | 90 |  |
| 1930 | 73 |  |
| 1941 | 69 | 2,019 |
לקריאה נוספת

פיריצ'ה בפנקס הקהילות הונגריה, עמוד 453-454
פיריצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 343-344. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  שאריות בית הקברות היהודי בפיריצ'ה
↑  גבורת אריה - מהדורת תש"נ (מכון שערי זיו שע"י ישיבת שער השמים) "מתולדות המחבר"
↑  תיעוד יהודי פיריצ'ה שנרצחו בשואה
↑  דף קהילת פיריצ'ה מתוך מפקד קהילות הונגריה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירבאטור |
| --- | --- | --- |
| יישובים | נירבאטור • באטורליגט • אנצ'נץ' • קישלטה • מאריאפוץ' • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירלוגוש • נירמיהאידי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם |  |
פפטידוגליקן

מבנה הפפטידוגליקן
פפטידוגליקן (קרוי גם מוראין) הוא פולימר המורכב משרשרות ארוכות של רב סוכרים הקשורות ביניהן באמצעות פפטידים קצרים. פפטידוגליקן הוא המרכיב המבני העיקרי בדופן התא של חיידקים אמיתיים, והוא המקנה לו את צורתו ואת חוזקו.
הפפטידוגליקן מורכב משרשרות של שני אמינו־סוכרים המופיעים לחלופין: אצטיל גלוקוזאמין (GlcNAc או NAG) ואצטיל חומצה מוראמית (MurNAc או NAM). כל אצטיל חומצה מוראמית קשור לשרשרת קצרה של 4–5 חומצות אמינו. האנזים טרנספפטידאז מקשר בין חומצות אמינו משרשרות שונות, וכך נוצר מבנה תלת־ממדי חזק וקשיח.
תרופות אנטיביוטיות רבות, כגון פניצילין, מפריעות להרכבת הפפטידוגליקן, ובמיוחד לפעולתו של טרנספפטידאז, ובכך פוגעות בדופן תא החיידק. מוטציות הגורמות לשינויים בטרנספפטידאז, ובעקבות זאת מפריעות לאינטראקציות בינו לבין התרופה האנטיביוטית, הן גורם משמעותי לפיתוח עמידות בפני אנטיביוטיקה.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
פירמונט

| --- | --- |

פירמונט
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  1 קמ"ר
 אוכלוסייה:  ‏
  ‑ בפרוור:  12,658 (10 באוגוסט 2021)
  ‑ צפיפות:  11,088 נפש לקמ"ר (2006)
 קואורדינטות:  33°52′12″S 151°11′38″E﻿ / ﻿33.87°S 151.194°E﻿ / -33.87; 151.194
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןפירמונט(למפת אוסטרליה רגילה) בריזבן קנברה מלבורן הובארט אדלייד פרת' דרוויןפירמונט(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פירמונט(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פירמונט  he tabBackground:;tabBorder:#aaa;defaultTab:0;
קזינו סטאר סיטי
פּירמוֹנט (באנגלית: Pyrmont) הוא פרוור בסידני. פירמונט מנוהל על ידי עיריית סידני (The City of Sydney).
גאוגרפיה

פירמונט מצוי שני ק"מ מערבית למרכז העסקים הראשי של סידני, ומקיף את דרלינג הרבור, אחד המפרצים הבולטים במפרץ ג'קסון. פירמונט הוא נמל מסחר פעיל וחשוב, וכולל מזחים, מעגנים, מבדוקים יבשים, מפעלים וחנויות טקסטיל.
היסטוריה

בפירמונט נובע מעיין מים מינרלים צוננים, שדומה למעיין בד פירמונט הסמוך להנובר, גרמניה, על שמו הוא קרוי. ב-1864 נבנתה בפרוור הכנסייה הפרסביטריאנית הראשונה באזור סידני. לאחר שהקהילה ששורתה שם גדלה מעבר לקיבולת הכנסייה, התפלגה הקהילה לשתיים וחלקה עבר לכנסייה סמוכה, באולטימו.
טרם ההתיישבות האירופאית, האבורג'ינים שישבו במקום קראו לו "פיראמה". הכביש בקצהו של פירמונט עדיין נקרא בשם זה, לזכר ההתיישבות הילידית במקום. שטר הקניין הראשון על פירמונט הוענק ב-1795, והשטח חולק ונמכר בשנית ב-1799 בעבור גלון אחד של רום לקפטן ג'ון מקארת'ור. אזור פירמונט הוקצה למכרות אבן חול, מחצב ששימש כחומר בנייה למרבית הבתים סביב סידני במאה ה-19. ב-1900 גרו בפרוור כ-30,000 איש, אך במרוצת המאה ה-20 הוא הפך לאזור תעשייתי וכמות התושבים שבו הייתה נמוכה, עד שהגיעה לפחות מ-900 ב-1991; בתחילת המאה ה-21 חלה חזרה של תושבי העיר למגורים בפירמונט.
תרבות

בפירמונט נמצא הקזינו הגדול באזור סידני, סטאר סיטי קזינו, המשקיף על דרלינג הרבור. קזינו זה כולל שתי קומות משחקי הימורים, שמונה פאבים, שבע מסעדות ו-350 חדרי אירוח. כמו כן מצוי בפרוור שוק הדגים של סידני, בצדו של בלקוואטל ביי. שוק זה הוא הגדול מסוגו בסידני ומושך קהל מקומי וקהל תיירים, ולטובת תעבורת הנוסעים הרבה נבנתה תחנת רכבת קלה הקרויה על שמו בסמוך.
פונקציית השגיאה

פונקציית השגיאה
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| x | erf(x) | erfc(x) |  | x | erf(x) | erfc(x) |
| 0.00 | 0.0000000 | 1.0000000 |  | 1.30 | 0.9340079 | 0.0659921 |
| 0.05 | 0.0563720 | 0.9436280 |  | 1.40 | 0.9522851 | 0.0477149 |
| 0.10 | 0.1124629 | 0.8875371 |  | 1.50 | 0.9661051 | 0.0338949 |
| 0.15 | 0.1679960 | 0.8320040 |  | 1.60 | 0.9763484 | 0.0236516 |
| 0.20 | 0.2227026 | 0.7772974 |  | 1.70 | 0.9837905 | 0.0162095 |
| 0.25 | 0.2763264 | 0.7236736 |  | 1.80 | 0.9890905 | 0.0109095 |
| 0.30 | 0.3286268 | 0.6713732 |  | 1.90 | 0.9927904 | 0.0072096 |
| 0.35 | 0.3793821 | 0.6206179 |  | 2.00 | 0.9953223 | 0.0046777 |
| 0.40 | 0.4283924 | 0.5716076 |  | 2.10 | 0.9970205 | 0.0029795 |
| 0.45 | 0.4754817 | 0.5245183 |  | 2.20 | 0.9981372 | 0.0018628 |
| 0.50 | 0.5204999 | 0.4795001 |  | 2.30 | 0.9988568 | 0.0011432 |
| 0.55 | 0.5633234 | 0.4366766 |  | 2.40 | 0.9993115 | 0.0006885 |
| 0.60 | 0.6038561 | 0.3961439 |  | 2.50 | 0.9995930 | 0.0004070 |
| 0.65 | 0.6420293 | 0.3579707 |  | 2.60 | 0.9997640 | 0.0002360 |
| 0.70 | 0.6778012 | 0.3221988 |  | 2.70 | 0.9998657 | 0.0001343 |
| 0.75 | 0.7111556 | 0.2888444 |  | 2.80 | 0.9999250 | 0.0000750 |
| 0.80 | 0.7421010 | 0.2578990 |  | 2.90 | 0.9999589 | 0.0000411 |
| 0.85 | 0.7706681 | 0.2293319 |  | 3.00 | 0.9999779 | 0.0000221 |
| 0.90 | 0.7969082 | 0.2030918 |  | 3.10 | 0.9999884 | 0.0000116 |
| 0.95 | 0.8208908 | 0.1791092 |  | 3.20 | 0.9999940 | 0.0000060 |
| 1.00 | 0.8427008 | 0.1572992 |  | 3.30 | 0.9999969 | 0.0000031 |
| 1.10 | 0.8802051 | 0.1197949 |  | 3.40 | 0.9999985 | 0.0000015 |
| 1.20 | 0.9103140 | 0.0896860 |  | 3.50 | 0.9999993 | 0.0000007 |
פונקציית השגיאה (באנגלית: Error Function) היא פונקציה שאינה אלמנטרית המופיעה בהסתברות, סטטיסטיקה, משוואות דיפרנציאליות חלקיות והנדסת חומרים. פונקציית השגיאה מסומנת  \operatorname {erf} (x) ומוגדרת:
 \operatorname {erf} (x)={\frac {2}{\sqrt {\pi }}}\int _{0}^{x}e^{-t^{2}}\,\mathrm {d} t
תכונות

פונקציית השגיאה היא פונקציה אי-זוגית השואפת ל-1 כאשר  x\to \infty , ול-1- כאשר  x\to -\infty  (תוצאה מוכרת של אינטגרל גאוסיאני).
פונקציית השגיאה איננה פונקציה אלמנטרית (תוצאה שהוכיח ז'וזף ליוביל), כלומר לא ניתן לבנות אותה על ידי פעולות האריתמטיקה הבסיסיות והרכבה של פולינומים, פונקציית האקספוננט והפונקציות הטריגונומטריות, והפונקציות ההופכיות להן.
טור טיילור של פונקציית השגיאה הוא: \operatorname {erf} (x)={\frac {2}{\sqrt {\pi }}}\sum _{n=0}^{\infty }{\frac {(-1)^{n}x^{2n+1}}{n!(2n+1)}}={\frac {2}{\sqrt {\pi }}}\left(x-{\frac {x^{3}}{3}}+{\frac {x^{5}}{10}}-{\frac {x^{7}}{42}}+{\frac {x^{9}}{216}}-\ \cdots \right)
הנגזרת של פונקציית השגיאה היא:  {\frac {\rm {d}}{{\rm {d}}x}}\,\mathrm {erf} (x)={\frac {2}{\sqrt {\pi }}}\,e^{-x^{2}}
האינטגרל הלא מסוים שלה הוא:  x\,\operatorname {erf} (x)+{\frac {e^{-x^{2}}}{\sqrt {\pi }}}
פונקציית השגיאה המשלימה מסומנת erfc(האות C בעבור complementary) ומוגדרת:
 \operatorname {erfc} (x)=1-{\mbox{erf}}(x)={\frac {2}{\sqrt {\pi }}}\int _{x}^{\infty }e^{-t^{2}}\,\mathrm {d} t
פונקציית שגיאה מרוכבת (או פונקציית שגיאה מדומה), המסומנת כ־erfi, מוגדרת להיות:
כאשר  \operatorname {D} (x) היא פונקציית דוסון (Dawson function, אשר יכולה להחליף את erfi כדי למנוע גלישה אריתמטית).
חרף שמה, "פונקציית השגיאה המרוכבת",  \operatorname {erfi} (x) מחזירה ערכים ממשיים כאשר x ממשי.
שימושים

פונקציית השגיאה מתארת את ההסתברות שמשתנה אקראי בעל התפלגות נורמלית יקבל ערך שמרחקו מהתוחלת קטן מערך פונקציית השגיאה:
ניתן לתאר את פונקציית ההתפלגות המצטברת של התפלגות נורמלית בעזרת פונקציית השגיאה:
פונקציית השגיאה מופיעה בפתרון משוואות דיפרנציאליות חלקיות כמו משוואת הדיפוזיה.
ראו גם

התפלגות נורמלית
אינטגרל גאוסיאני
פורמולה 1 עונת 1956

| --- | --- |

חואן מנואל פנג'יו זכה באליפות בפעם השלישית ברציפות
 סוג תחרות:  מרוץ מכוניות
 תאריך התחלה:  22 בינואר 1956
 תאריך סיום:  2 בספטמבר 1956
 מספר עונה:  7
 מספר מרוצים בעונה:  8
 זוכה באליפות הנהגים:  חואן מנואל פנג'יו
 נקודות הנהג הזוכה:  30 (33)
 → פורמולה 1 עונת 1955 פורמולה 1 עונת 1957 ← 
עונת 1956 היא העונה השביעית בה התקיימה אליפות הפורמולה 1 שאורגנה על ידי הפדרציה הבינלאומית לרכב (FIA). שמונה מרוצים התקיימו במהלך העונה - מרוץ בארגנטינה, מרוץ האינדינפוליס 500, שהתקיים בארצות הברית ושישה מרוצי פורמולה ברחבי אירופה. חואן מנואל פנג'יו זכה בתואר בפעם השלישית ברציפות.
המרוצים בעונה

|  | מרוץ | מסלול | תאריך | פול פוזישן | הקפה מהירה | מנצח | יצרן |
| --- | --- | --- | --- | --- | --- | --- | --- |
| 1 | ארגנטינה גרנד פרי ארגנטינה | אוסקר אלפרדו אלבס | 22 בינואר | ארגנטינה חואן מנואל פנג'יו | ארגנטינה חואן מנואל פנג'יו | איטליה לואיג'י מוסו ארגנטינה חואן מנואל פנג'יו | איטליה פרארי |
| 2 | מונקו גרנד פרי מונקו | מונקו | 13 במאי | ארגנטינה חואן מנואל פנג'יו | ארגנטינה חואן מנואל פנג'יו | בריטניה סטירלינג מוס | איטליה מזארטי |
| 3 | ארצות הברית (48 כוכבים) אינדינפוליס 500 | אינדינפוליס | 30 במאי | ארצות הברית (48 כוכבים) פט פלארטי | ארצות הברית (48 כוכבים) פול רוסו | ארצות הברית (48 כוכבים) פט פלארטי | ארצות הברית (48 כוכבים) ווטסון-אופנהאוזר |
| 4 | בלגיה גרנד פרי בלגיה | ספא-פרנקורצ'מפס | 3 ביוני | ארגנטינה חואן מנואל פנג'יו | בריטניה סטירלינג מוס | בריטניה פיטר קולינס | איטליה פרארי |
| 5 | צרפת גרנד פרי צרפת | ריימס | 1 ביולי | ארגנטינה חואן מנואל פנג'יו | ארגנטינה חואן מנואל פנג'יו | בריטניה פיטר קולינס | איטליה פרארי |
| 6 | בריטניה גרנד פרי בריטניה | סילברסטון | 14 ביולי | בריטניה סטירלינג מוס | בריטניה סטירלינג מוס | ארגנטינה חואן מנואל פנג'יו | איטליה פרארי |
| 7 | גרמניה המערבית גרנד פרי גרמניה | נורבורגרינג | 5 באוגוסט | ארגנטינה חואן מנואל פנג'יו | ארגנטינה חואן מנואל פנג'יו | ארגנטינה חואן מנואל פנג'יו | איטליה פרארי |
| 8 | איטליה גרנד פרי איטליה | מונצה | 2 בספטמבר | ארגנטינה חואן מנואל פנג'יו | בריטניה סטירלינג מוס | בריטניה סטירלינג מוס | איטליה מזארטי |
תקציר העונה

קבוצת מרצדס פרשה מהאליפות בסיום עונת 1955.  חואן מנואל פנג'יו, נהגה של הקבוצה, עבר להתחרות עבור קבוצת פרארי. במרוץ פתיחת העונה התקלקלה מכוניתו של פנג'יו, אך הוא ניצח במרוץ לאחר שהחליף מכונית עם לואיג'י מוסו. אל מרוץ סיום העונה הגיע פנג'יו עם יתרון של שמונה נקודות על פני פיטר קולינס והיה זקוק לנקודה אחת בשביל להבטיח זכייה בתואר. פנג'יו נאלץ לפרוש ומוסו סירב לחלוק עמו את הרכב. קולינס, שקיבל הזדמנות לזכות בתואר אם ינצח את המרוץ, החליט לנקוט באקט של ספורטיביות והעביר את מכוניתו לפנג'יו שסיים שני במרוץ וזכה באליפות.
דירוג האליפות > שיטת הניקוד

הנקודות בכל מרוץ הוענקו לנהגים שסיימו באחד מחמשת המקומות הראשונים. הניקוד ניתן בהתאם למופיע בטבלה. בנוסף, ניתנה נקודת בונוס לנהג שקבע את זמן ההקפה המהירה בכל מרוץ, במידה ויותר מנהג אחד קבע את זמן ההקפה המהירה ביותר, מחולקת הנקודה באופן שווה בין כל הנהגים שקבעו את ההישג. נהגים שחלקו רכב במהלך מרוץ, קיבלו מחצית מהנקודות, כל אחד. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מיקום | 1 | 2 | 3 | 4 | 5 |
| נקודות | 8 | 6 | 4 | 3 | 2 |
דירוג האליפות > דירוג הנהגים

הטבלה כוללת רק נהגים שצברו נקודות במהלך העונה
| מיקום | נהג | ארגנטינה | מונקו | ארצות הברית (48 כוכבים) | בלגיה | צרפת | בריטניה | גרמניה המערבית | איטליה | נקודות |
| --- | --- | --- | --- | --- | --- | --- | --- | --- | --- | --- |

| 1 | ארגנטינה חואן מנואל פנג'יו | 1† / פרש | 2† / 4† |  | פרש | 4 | 1 | 1 | (2)† / 8† | 30 (33) |
| 2 | בריטניה סטירלינג מוס | פרש | 1 |  | 3† / פרש | 5† / פרש | (פרש) | 2 | 1 | 27 (28) |
| 3 | בריטניה פיטר קולינס | פרש | 2† |  | 1 | 1 | 2† / פרש | Ret† / פרש | 2† | 25 |
| 4 | צרפת ז'אן ברה | 2 | 3 |  | 7 | 3 | 3 | 3 | פרש†/ פרש | 22 |
| 5 | ארצות הברית (48 כוכבים) פט פלארטי |  |  | 1 |  |  |  |  |  | 8 |
| 6 | איטליה אוג'ניו קסטלוטי | פרש | 4† / פרש |  | פרש | 2 | 10† | פרש† / פרש | 8† / פרש | 7.5 |
| 7 | ארצות הברית (48 כוכבים) סאם הנקס |  |  | 2 |  |  |  |  |  | 6 |
| 8 | בלגיה פול פררה |  |  |  | 2 |  |  |  |  | 6 |
| 9 | ספרד (1945-1977) פאקו גודיה |  |  |  | פרש | 7 | 8 | 4 | 4 | 6 |
| 10 | בריטניה ג'ק פיירמן |  |  |  |  |  | 4 |  | 5 | 5 |
| 11 | איטליה לואיג'י מוסו | 1† | פרש |  |  |  |  | פרש† | פרש | 4 |
| 12 | בריטניה מייק הות'ורן | 3 |  |  |  | 10† | פרש |  |  | 4 |
| 13 | בריטניה רון פלוקהארט |  |  |  |  |  | פרש |  | 3 | 4 |
| 14 | ארצות הברית (48 כוכבים) דון פרילנד |  |  | 3 |  |  |  |  |  | 4 |
| 15 | ספרד (1945-1977) אלפונסו דה-פורטגו |  |  |  |  | פרש | 2† / 10† | פרש† | פרש | 3 |
| 16 | איטליה צ'זרה פרדיסה |  | 7 |  | 3† | 5† | 7 | פרש |  | 3 |
| 17 | ארצות הברית (48 כוכבים) הארי של |  | פרש |  | 4 | 10† / פרש | פרש | פרש | פרש | 3 |
| 18 | ארצות הברית (48 כוכבים) ג'וני פרסונס |  |  | 4 |  |  |  |  |  | 3 |
| 19 | צרפת לואיס רוזייה |  | פרש |  | 8 | 6 | פרש | 5 |  | 2 |
| 20 | איטליה לואיג'י וילורסי |  |  |  | 5 | פרש | 6 | פרש | פרש† | 2 |
| 21 | ברזיל (1889–1960) הרמנו דה סילבה ראמוס |  | 5 |  |  | 8 | פרש |  | פרש | 2 |
| 22 | בריטניה הוראס גולד |  | 8 |  | פרש |  | 5 | פרש |  | 2 |
| 23 | בלגיה אוליבר גנדביין | 5 |  |  |  | פרש |  |  |  | 2 |
| 24 | ארצות הברית (48 כוכבים) דיק רת'מן |  |  | 5 |  |  |  |  |  | 2 |
| 25 | איטליה גרינו גריני | 4† |  |  |  |  |  |  | 10 | 1.5 |
| 26 | ברזיל (1889–1960) צ'יקו לנדי | 4† |  |  |  |  |  |  |  | 1.5 |
| 27 | ארצות הברית (48 כוכבים) פול רוסו |  |  | פרש |  |  |  |  |  | 1 |
| מיקום | נהג | ארגנטינה | מונקו | ארצות הברית (48 כוכבים) | בלגיה | צרפת | בריטניה | גרמניה המערבית | איטליה | נקודות |